Το μερίδιο των Ούγγρων στη Σλοβακία ανά περιοχή:   50–100 %  10–50 %  0–10 %
Οι Ούγγροι είναι η μεγαλύτερη εθνοτική μειονότητα στη Σλοβακία. Σύμφωνα με την απογραφή του 2011, 458.467 Ούγγροι ζούσαν στη χώρα και αποτελούν το 8.5% του πληθυσμού της χώρας. Ζουν κυρίως στα νότια της χώρας κατά μήκος των συνόρων με την Ουγγαρία, κυρίως στις περιφέρειες Τρνάβα και Νίτρα, ενώ αποτελούν πλειοψηφία στα οκρές Ντουνάισκα Στρέντα και Κομάρνο. Οι περισσότεροι είναι δίγλωσσοι και ομιλούν επίσης τα Σλοβακικά πέρα από τα Ουγγρικά.

Δημογραφικά στοιχεία
--------------------

| Όνομα περιφέρειας | Συνολικός πληθυσμός περιφέρειας | Αριθμός Ούγγρων | Ποσοστό Ούγγρων ως προς το συνολικό πληθυσμό |
| --- | --- | --- | --- |
| Περιφέρεια Μπάνσκα Μπίστριτσα | 660.563 | 67.596 | 10.2 % |
| Περιφέρεια Μπρατισλάβας | 602.436 | 23.888 | 4.0 % |
| Περιφέρεια Κόσιτσε | 791.723 | 74.743 | 9.4 % |
| Περιφέρεια Νίτρα | 689.867 | 169.460 | 24.6 % |
| Περιφέρεια Πρέσοφ | 814.527 | 646 | 0.1 % |
| Περιφέρεια Τρνάβα | 554.741 | 120.784 | 21.8 % |
| Περιφέρεια Τρέντσιν | 594.328 | 797 | 0.1 % |
| Περιφέρεια Ζλιν | 688.851 | 553 | 0.1 % |

Σύμφωνα με την τελευταία απογραφή το 2011, στη Σλοβακία ζουν 458.467 Ούγγροι (8.49% του πληθυσμού). Το 2001 ζούσαν 520.528 Ούγγροι στη Σλοβακία (9.67% του πληθυσμού), μειωμένοι από τους 567.296 του 1991 (10.76% του πληθυσμού).  Υπάρχει μια εμφανής μείωση στα νούμερα των Ούγγρων στη Σλοβακία εδώ και χρόνια.

Η ουγγρική μειονότητα ζει κυρίως στις περιοχές κοντά στα σύνορα με την Ουγγαρία: στα δυτικά αυτή η περιοχή περιλαμβάνει το Ζίτνι Όστροφ, μια περιοχή μεταξύ του Μικρού Δούναβη και του Βαχ. Αυτή η περιοχή συνεχίζει στη νότια Σλοβακία και φτάνει μέχρι μερικά χιλιόμετρα ανατολικά του Σάχι (Ιπολισάγκ). Σε αυτή τη περιοχή περιλαμβάνεται η Ντουνάισκα Στρέντα (Ντουνασερντάχελι), το Κολάροβο (Γκούτα) και το Κομάρνο. Σχεδόν συνδεόμενη με την πρώτη περιοχή είναι άλλη μια περιοχή που εκτείνεται και αυτή στα νότια σύνορα, στο κέντρο και στα ανατολικά της χώρας, όπου υπάρχει σημαντική ουγγρική παρουσία. Στη δεύτερη περιοχή με ουγγρική πλειοψηφία, στην περιφέρεια Τρνάβα, υπάρχει σημαντική παρουσία στο Λούτσενετς, στη Ριμάβσκα Σόμποτα, το Φιλάκοβο, τη Τορνάλα, κ.ά.. Στις δύο πρώτες πόλεις και τα περίχωρα τους οι Ούγγροι είναι μειοψηφία, ενώ στις άλλες δύο πλειοψηφία. Αυτή η περιοχή στα κεντρικά εκτείνεται μέχρι τα 50 πρώτα χιλιόμετρα των συνόρων με την Ουγγαρία περίπου. Ανατολικά του Κόσιτσε (περιφέρεια Κόσιτσε) υπάρχει κοντά στα σύνορα με την Ουκρανία και κατά μήκος των συνόρων με την Ουγγαρία άλλη μια σημαντική ουγγρική κοινότητα με κέντρα το Κράλοφσκι Χλμετς και το Βέλκε Καπουσάνι. 

### Πόλεις με μερίδιο Ούγγρων άνω των 10 %

 Παράδειγμα δίγλωσσης πινακίδας στη Σλοβακία
Όλες οι πόλεις (αλλά όχι οι απλοί δήμοι) με μερίδιο Ούγγρων άνω του 10% στην απογραφή του 2001 αναφέρονται παρακάτω. Σε περιοχές με ποσοστό Ούγγρων άνω του 20%, τα Ουγγρικά μπορούν να είναι συνεπίσημα με τα σλοβακικά στις δημοτικές αρχές.

|  |  |  |
| --- | --- | --- |
| * Βελκί Μεντέρ (ουγγρικά: *Nagymegyer* ) - 84.55 %
* Κολάροβο (ουγγ. Gúta) - 80.77 %
* Ντουνάισκα Στρέντα (ουγγ. *Dunaszerdahely* ) - 79.75 %
* Κράλοφσκι Χλμετς (ουγγ. *Királyhelmec* ) - 76.94 %
* Στούροβο (ουγγ. *Párkány* ) - 68.74 %
* Σαμόριν (ουγγ. *Somorja* ) - 66.63 %
* Φιλάκοβο (ουγγ. *Fülek* ) - 64,40 %
* Σάχι (ουγγ. *Ipolyság* ) - 62,21 %
 | * Τόρναλα (ουγγ. *Tornalja* ) - 62.14 %
* Κομάρνο (ουγγ. *Komárom* ) - 60.09 %
* Τσιέρνα ναντ Τίσοου (ουγγ. *Tiszacsernyő* ) - 60.11 %
* Βέλκε Καπουσάνι (ουγγ. *Nagykapos* ) - 56.98 %
* Ζελιέζοβτσε (ουγγ. *Zselíz* ) - 51,24 %
* Χουρμπάνοβο (ουγγ. *Ógyalla* ) - 50.19 %
* Μολντάβα ναντ Μποντβόου (ουγγ. *Szepsi* ) - 43.65 %
* Σλαντκοβίτσοβο (ουγγ. *Diószeg* ) - 38,50 %
 | * Γκαλάντα (ουγγ. *Galánta* ) - 36,80 %
* Ριμάβσκα Σόμποτα (ουγγ. *Rimaszombat* ) - 35,26 %
* Νόβε Ζάμκι (ουγγ. *Érsekújvár* ) - 27.52 %
* Ρόζναβα (ουγγ. *Rozsnyó* ) - 26,80 %
* Σένετς (ουγγ. *Szenc* ) - 22.12 %
* Σάλα (ουγγ. Vágsellye) - 17.88 %
* Λούτσενετς (ουγγ. *Losonc* ) - 13.11 %
* Λέβιτσε (ουγγ. Léva) - 12.23 %
 |

Οι ακόλουθες πόλεις είχαν περισσότερους από 5.000 Ούγγρους, αλλά ποσοστό Ούγγρων που δεν ξεπερνά το 10%:

* Μπρατισλάβα (ουγγρικά: *Pozsony*) - 16.541 Ούγγροι
* Κόσιτσε (ουγγρικά: *Kassa*) - 8.490 Ούγγροι

Πολιτική
--------

Τα θέματα που αφορούν τις μειονότητες στη Σλοβακία - όπως και το θέμα των Σλοβάκων στην Ουγγαρία - εξακολουθούν να είναι περίπλοκα με κάποιες συγκρούσεις.

Σήμερα η Ουγγρική μειονότητα εκπροσωπείται από δύο πολιτικά κόμματα:

* Κόμμα του Ουγγρικού Συνασπισμού (*Magyar Koalíció Pártja* - *Strana maďarskej koalície*, επίσημη συντομογραφία: SMK-MKP). Επί του παρόντος δεν εκπροσωπείται στο κοινοβούλιο αλλά ήταν μέλος της κυβέρνησης το 1998 με 2006.
* Μοστ-Χιντ (= γέφυρα στα σλοβακικά και τα ουγγρικά). Πριν από τις εκλογές της 29ης Φεβρουαρίου 2020 είχε 13 έδρες, αλλά πλέον δεν εκπροσωπείται στη βουλή. Από το 2010 έως το 2012 και από το 2016 έως το 2020 ήταν μέλος της κυβέρνησης.

Πολιτισμός και εκπαίδευση
-------------------------

 Το θέατρο Γιοκάι στο Κομάρνο
* *Csemadok*, πολιτιστικός σύλλογος της Ουγγρικής μειονότητας στη Σλοβακία
* *Kalligram*, εκδοτικός οίκος στην Μπρατισλάβα
* *Madách*, εκδοτικός οίκος που δεν υφίσταται σήμερα
* Rádio Patria, ένα πρόγραμμα του σλοβακικού ραδιοφώνου με προγράμματα στα ουγγρικά
* Új Szó (= νέα λέξη), ουγγρική εφημερίδα της Μπρατισλάβας
* Πανεπιστήμιο Γιάνος Σέλιε, ουγγαρόφωνο πανεπιστήμιο στο Κομάρνο
* *Vasárnap* (= Κυριακή), εβδομαδιαίο περιοδικό στα Ουγγρικά.

Σε περίπου 580 σχολεία τα μαθήματα διεξάγονται στα Ουγγρικά και περίπου άλλα 200 σχολεία είναι δίγλωσσα με μαθήματα σε σλοβακικά και ουγγρικά. Τη σχολική χρονιά 1918-19, από τα 3.642 δημοτικά σχολεία της Σλοβακίας 3.298 παρέδιδαν τα μαθήματα αποκλειστικά στα Ουγγρικά και 186 ήταν δίγλωσσα. Μέχρι το 1918 υπήρξε προσπάθεια μαγυαροποίησης των μειονοτήτων της Ουγγαρίας. Πολλοί Ούγγροι μετοίκησαν εκεί και τα περισσότερα σχολεία στη Σλοβακία παρέδιδαν τα μαθήματα στα ουγγρικά.

Προσωπικότητες
--------------

### Γεννημένοι πριν από το 1918

|  |  |
| --- | --- |
| * Μπάλιντ Μπαλάσι
* Μπέλα Γκέρστερ
* Έμεριχ Τεκέλι
* Ερνστ φον Ντόχανι
* Φραγκίσκος Β' Ρακότσι
* Γκιούλα Αντράσι
* Γκιούλα Αντράσι (νεότερος)
* Ίμρε Μάνταχ
 | * Γιάνος Εστερχάζι
* Ιωάννης Σαμβούκος
* Κάλμαν Μίκσατ
* Λάγιος Μπατιάνι
* Λάγιος Κασάκ
* Μορ Γιοκάι
* Μίκαελ Τόμπα
* Σάντορ Μάρα
 |

### Γεννημένοι μετά το 1918

|  |  |
| --- | --- |
| * Ατίλα Κάσας
* Μπαλάς Μπορμπέλι
* Μπέλα Μπουγκάρ
* Έντιτ Μπάουερ
 | * Παλ Τσάκι
* Σίλαρντ Νέμετ
* Ταμάς Πρίσκιν
* Ταμάς Σίλε
 |

Παραπομπές
----------

1. ↑  PDF bei scitanie2011.sk
2. ↑  Vergl. z. B. Ralf Leonhard: *Ungarn in der Slowakei – Identität und Aggression.* In: TAZ, 19. Januar 2009;  
*"Das Burgenland war für Ungarn noch verschmerzbar".* Peter Haslinger in *derstandard* online, 31. August 2009.